Zur Reformation het Brämgarte e wichtigi Rolle gschpielt, will Brämgarte en lockere Umgang mit Glaubensthemene gha het. Das liit dadrah dass Brämgarte erscht sehr spaht en eigedi Chile gha het und d Bürger zerscht 3 viertel Schtund id Pfarrei Zufike oder Eggewil laufe hend müesse, zum am suntig ihre Säge abzhole. Da isch es nöd verwunderlich dass vieli zfuul gsi sind und froh gsi sind wo Baarfüesser Mönch us Züri cho sind und missioniert hend. De Heinrich Bullinger, en bedüütende Reformator wo guet befründet gsi esch mitem Huldrych Zwingli, het fascht halb Brämgarte vom katholische Glaube zum proteschtantische konvertiert. Nach dä Schlacht bei Kappel im Joor 1531 händ dänn alli weder müesse katholisch werde.